|  |  |
| --- | --- |
|  |  |

**Notat**

|  |  |  |
| --- | --- | --- |
| **Til:** | |  | | --- | |  | |
| **Fra:** | |  | | --- | | Frode Tjønn | |

|  |  |
| --- | --- |
| **Referanse** | **Dato** |
| 2021/854 | 13.08.2021 |

# Gjennomgang av planinitiativ viltgjerde Lønsdal - Sørelva Brøytestasjon

Referatet godkjent med divergens på følgende punkt:

Kommentar til referatet:

Det er uenigheter i referatets punkt 3.b. Punktet er merket med rød skrift: Bane NOR sin kommentar er som følge:

*Bane NOR er uenige setningen «Det bør registreres traseer som er spesielt utsatte for påflygning Jfr. Naturmangfoldlova 8-12», og ber om at setningen strykes eller at uenigheten tas med i referatet. (e-post. Til Saltdal kommune fra Sissel Enodd, Multiconsult, dat. 02.09.2021.).*

I oppstartsmøtet skal alle temaer som er nødvendig for å klargjøre forutsetningene for det videre planarbeidet og utformingen av det endelige planforslaget, behandles. Det skal blant annet tas stilling til:

1. Hvordan det skal tilrettelegges for samarbeid, medvirkning og samfunnssikkerhet

* Særskilt medvirkning fra Reindrift og brukere av området (hytteforening), Statskog, Arva As (teknisk infrastruktur), samt egen avdeling med fagansvar for etablering av nye planoverganger (ved behov), Statens vegvesen
* Det bør legges opp til et møte i etterkant av meldt oppstart og ha et dialog- og informasjonsmøte med brukerne.
* Frist for oppstart og innspill må følge plan og bygningslovas bestemmelser på minimum 30 dager altså 4 uker er tilstrekkelig.

1. om planen vil omfattes av forskrift om konsekvensutredninger og hvordan det videre opplegget skal være for arbeidet frem til en slik utredning foreligger.

**Vurdering § 6. Planer og tiltak som alltid skal konsekvensutredes og ha planprogram eller melding**

b. reguleringsplaner etter plan- og bygningsloven for tiltak i vedlegg I. Unntatt fra dette er reguleringsplaner der det konkrete

* Viltgjerdet omfattes ikke av forskriftens vedlegg I og som automatisk krever KU-utredning.

**Vurdering § 8. Planer og tiltak som skal konsekvensutredes hvis de kan få vesentlige virkninger for miljø eller samfunn**

1. reguleringsplaner for tiltak i vedlegg II. Unntatt fra dette er reguleringsplaner der det konkrete tiltaket er konsekvensutredet i en tidligere plan og der reguleringsplanen er i samsvar med denne tidligere planen

* Viltgjerdet omfattes ikke av vedlegg II i forskriften.

Konklusjon:

Regulering av viltgjerdet omfattes ikke av forskriftens vedlegg I og II og skal sådan ikke konsekvensutredes. Kommunen viser likevel til at konsekvenser/virkninger for miljø og samfunn skal beskrives.

1. om det skal utarbeides andre utredninger om bestemte temaer, og om kommunen eller forslagsstilleren skal utarbeide rapportene

**Tema som må omtales særskilt er:**

1. Naturmangfold – området er lokalisert inntil Saltfjellet/Svartisen landskapsvernområde. Det må utredes hvorvidt tiltaket/planen vil kunne få konsekvenser for verneverdier her.
2. Tema påflygning – Gjerdet må plasseres slik at det blir mindre utsatt for påflygning fugl. Det bør registreres traseer som er spesielt utsatte for påflygning. Naturmangfoldlova § 8-12.
3. Tema vilt – elg. Det må redegjøres for storviltets bruk av området og påvirkning på viltets trekkområde. Gjerdets utstrekning vil ha en lengde på ca. 16 km og sperre for trekk i retning øst/vest. Naturmangfoldlova 8-12. Ørjan Alm og Statskog vil kunne benyttes som ressurspersoner for opplysninger om krysningspunkter. Statskog har avskytningsoversikt og det er eget jaktvall på området. I tillegg statistikk for påkjørsler. Konsekvenser/virkninger/tiltak.
4. Tema tamrein - Tiltaket medfører at flyttlei og trekklei for reindrift stenges. Det må redegjøres for konsekvenser/virkninger/tiltak
5. Det må redegjøres for utøvelse av friluftsliv sommer og vinterstid i nærhet av planområdet og hvordan et gjerde vil påvirke friluftslivets bruk av områdene i vest. Dette særskilt i forhold til registrering av krysningspunkter som benyttes i dag. Viktig at det bes om innspill på dette i oppstartsmeldingen. Viktig å tilrettelegge for trygg og sikker kryssing av jernbanen. Lokalisering av parkeringsplasser og adkomst mot over/underganger må sikres dersom det blir aktuelt i reguleringsplanen.
6. Lønsdal stasjon: Ikke særskilt tema som skal utredes men det er viktig å vurdere hvor gjerdet rundt Lønsdal stasjon skal være. Herunder driving av rein, parkeringsplasser, friluftsliv, åpning i gjerde m.m.
7. om det er hensiktsmessig med felles behandling av plan- og byggesak etter plan- og bygningsloven § 12-15

* Dersom traseen fastsettes nøyaktig i terrenget vil det ikke være nødvendig med byggesak.
* Dersom en gjennom avklaringen identifiserer områder der det er virkninger for naturmangfold, friluftsliv skal det avklares i prosessen hvorvidt gjerdet kan lokaliseres på omtalt sted.
* Det vil være tilstrekkelig å avsette et område ut fra Jernbanesporet så lenge virkningene av gjerdet langsmed banen er vurdert og beskrevet. Derfor må yttergrensen av planområdet være det området maksimalt gjerdet kan settes. Dette kreves identifisering av potensielle konflikter med andre brukerinteresser langsmed traseen og avklaring.

1. hva kommunen skal bidra med underveis i planarbeidet

* Kommunen vil kunne legge ut oppstartmelding med planavgrensning på kommunekart.com sammen med øvrige dokumenter, kommunen kan delta på møter og befaringer.
* Oversende naboliste til plankonsulent. Kommunen oversender varslingsliste
* Kommunen legger ut link til teamsmøte på kommunens hjemmeside.
* Kommunen prøver å få til avisomtale av planlagt tiltak
* Kommunen deltar på befaringer i september

1. om det er behov for senere dialogmøter mellom forslagsstilleren og kommunen

* Dersom tiltakshaver ønsker er det mulig å gjennomføre en midtveisevaluering med presentasjon av innspill og vurderinger fra plankonsulent og tiltakshaver.

1. en overordnet fremdriftsplan som skal gjelde for planarbeidet

* Presenteres i møtet fra tiltakshaver. Kommunen forholder seg til de tidsfrister som er på 12 uker etter mottatt reguleringsplan.
* Melding om oppstart slik at høringsfrist er utgått og en har fått inn innspill før befaring og dialogmøte med Reindriftsnæringen og Statsforvalteren, berørte parter m.fl. Befaringer planlegges 20. og 21 september.
* Informasjonsmøte på Teams planlegges 15. september.

1. Hvem som er kontaktpersoner hos forslagsstiller og i kommunen

* Forslagsstiller: Sissel Enodd (Multiconsult), Hege Eliassen (Bane NOR), Per Øyvind Mohus (Bane NOR).
* Saltdal kommune: Frode Tjønn (arealplanlegger), Ørjan Alm (skogbrukssjef)

1. Om det kan være aktuelt å stoppe planinitiativet etter plan- og bygningsloven § 12-8 andre ledd.

Ikke gjennomgått

**Annet: Planavgrensning**

I all hovedsak innenfor Bane NOR sin eiendom

Det vurderes planavgrensning på områder utenfor Bane NOR sin eiendom. Spesielt gjelder dette strekningen Jernbanehytta og strekning sørover. Dette pga. vanskelige terrengforhold.

Kommunen viser til at oversendt avgrensning er innenfor Svartisen/Saltfjellet landskapsvernområde.

Med hilsen

Frode Tjønn

Arealplanlegger